Vrou raakgery toe sy ongelukstoneel afneem | Maroela Media
'n Vrou wat op die N2 naby Mtunzini in KwaZulu-Natal foto's van 'n ongelukstoneel wou neem waarin sy self betrokke was, is dood toe sy deur 'n verbygaande motor raakgery is.
Chris Botha, woordvoerder van Netcare 911, het gesê die vrou se motor het Woensdag in reënweer die pad verlaat en teen die versperrings langs die pad gebots. Volgens ooggetuies het sy uitgeklim om die skade gade te slaan en was besig om foto's van die ongeluk te neem toe 'n verbygaande motor ook die pad verlaat het en haar getref het.
Volgens Botha was paramedici kort daarna op die toneel en het hulle probeer om die vrou te stabiliseer. Sy het egter op die toneel aan haar beserings beswyk.
Die bestuurder van die ander motor het slegs geringe beserings opgedoen.
Die verbygaande motor moes besef het dat daar stadiger gery moet word oor wat reeds gebeur het. Maar nee, dit sal mos nie met my gebeur. Ook ek het al geskaats op 'n dam water in die pad en jy beweeg stuurloos voort in die rigting van die momentum van die voertuig. Ek het skaars 70 km/h gery by die ingang van Springs vanaf Devon op die ou pad. Ry maar stadig op 'n nat pad veral aan die begin van die reënseisoen waar die pad uiters glibberig is a.g.v. olie ens. op die oppervlakte.
"Rather be late than 'The late'."
Die eerse ding wat jy doen nadat jy in 'n ongeluk betrokke was, is om so gou as moontlik jouself en jou geliefdes na 'n veilige plek te verskuif. Die volgende bestuurder wat teen 120 km/h aangejaag kom weet nie dat jy in 'n ongeluk was nie, en verwag ook nie dat jy in die middel van die pad gaan staan om die skade te betrag nie.
Kan jul nie lees dat daar staan die tweede motor het ook die pad verlaat, naamlik ook gegly dalk, en haar getref nie??